#### LEPING nr 9-44/2023/18

(hiliseima digitaalallkirja kuupäev)

**Riigimetsa Majandamise Keskus**, edaspidi RMK ja/või Kindlustusvõtja**,** keda esindab RMK juhatuse 01.09.2020 otsuse nr 1-32/71 alusel kinnisvaraosakonna juhataja Andrus Lauren, ühelt poolt,

Ja Akciné draudimo bendrové „Gjensidige“ Eesti filiaal, edaspidi Kindlustusandja**,** keda esindab volikirja alusel Eesti filiaali võtmekliendi juht Eve Alas, teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,** väikehanke **„**Hoonete kindlustus 2024“ (DHS nr1-47/2970, viitenumber 272389) tulemusena alljärgnevas:

1. **Üldsätted**

Lepingu aluseks on väikehanke „Hoonete kindlustus 2024“ dokumendid ja Kindlustusandja poolt esitatud ja RMK poolt edukaks tunnistatud pakkumus.

1. **Lepingu ese ja dokumendid**
   1. Lepingu esemeks on kindlustusvõtja hoonete kindlustamine kindlustusandja poolt ja hoonete omamisest, haldamisest tulenev vastutuskindlustus vastavalt väikehanke dokumentides esitatud tingimustele ja Kindlustusandja poolt esitatud pakkumusele.
   2. Lepingu dokumendid koosnevad lepingust ja lepingu lisadest, milles lepitakse kokku lepingu sõlmimisel või pärast lepingu sõlmimist ning mis on lepingu lahutamatuteks osadeks ja moodustavad koos lepinguga ühtse tervikliku kokkuleppe poolte vahel.
   3. Lepingu sõlmimisel kuuluvad selle juurde järgmised dokumendid:
      1. Lisa 1 - Kindlustusandja esitatud pakkumus, s.h pakkumuse osaks olevad kindlustustingimused;
      2. Lisa 2 – Kindlustusmaksete tabel hoonete kaupa ja riskikirjeldus;
      3. Lisa 3 – Varakindlustuse poliis koos tingimustega;
      4. Lisa 4 – Vastutuskindlustuse poliis koos tingimustega.
2. **Lepingu tähtaeg**

Lepingu tähtaeg (kindlustusperiood) on 01.01.2024 – 31.12.2024.

1. **Lepingu hind ja maksetingimused**
   1. Lepingu hinnaks on kindlustusperioodi eest arvestatav kindlustusmakse, mille suuruseks on kokku 10 023,60 eurot ning mis moodustub Lisas 2 toodud hoonete eest tasutavatest kindlustusmaksetest.
   2. Kindlustusvõtja tasub kindlustusmakse kindlustusperioodi eest ühes osas.
   3. Kindlustusandja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   4. Kindlustusandja tagab samaväärse kindlustuskatte rakendamise ka kindlustusperioodil lisanduvatele hoonetele. Selleks esitab Kindlustusvõtja Kindlustusandjale hinnapäringu, vastusena millele esitab Kindlustusandja Kindlustusvõtjale hinnapakkumuse lisanduva hoone kindlustamiseks. Pakkumuse aktsepteerimisel vormistatakse lisanduva hoone kohta lepingu lisa.
   5. Juhul, kui Kindlustusvõtja võõrandab kindlustusperioodil kindlustusega hõlmatud hoone, on Kindlustusvõtjal õigus võõrandatud hoone arvelt vähendada kindlustusmakset võõrandatud hoone kindlustusmakse summa võrra. Arvestuse täpsuseks on 1/12 võõrandatud hoone kindlustusmakse summast aastas, s.o arvestust peetakse 1 kalendrikuu täpsusega.
2. **Eritingimused**
   1. Kindlustuskaitse alla kuuluvad koristuskulud limiidiga 10 % kahjusummast.
   2. Kindlustusvõtja valduses oleva hoone rekonstrueerimise korral on hoone karp ehitusperioodil kindlustatud vähemalt tule-ja tormikindlustuse tasemel.
   3. Kindlustussummad sisaldavad käibemaksu. Hüvitamine peab toimuma koos käibemaksuga.
   4. Alakindlustuse sätteid ei kasutata kahjujuhtumi järgselt selgunud hoonete taastamisväärtuse erinemisel kindlustussummast vähem kui 20 %.
   5. Kindlustuskaitse all olevatel hoonetel torude lekkimise või purunemise (sh üleujutus vee-, kütte-, kanalisatsiooni- või sadeveetorustiku, tulekustutus-, ventilatsiooni- või kliimasüsteemi vedeliku väljavoolamine) tagajärjel tekkinud kahjude hüvitamisel ei rakendata piirmäärasi.
3. **Poolte esindajad ja kontaktandmed**
   1. Kindlustusvõtja kontaktisikuks lepingu täitmisel on RMK kinnisvaraosakonna kinnisvaralepingute spetsialist Ere Kaaristu tel 528 5345, e-post ere.kaaristu@rmk.ee.
   2. Kindlustusandja kontaktisikuks lepingu täitmisel on võtmekliendijuht Eve Alas, tel 534 82348, e-post eve.alas@gjensidige.ee.
4. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
5. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Lepinguga reguleerimata küsimustes lähtuvad pooled Eesti Vabariigis kehtivatest õigusaktidest.
6. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt al­lakirjutamise momendist või poolte poolt kirjalikult määratud tähtajal.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.

**Poolte andmed ja allkirjad**

|  |  |
| --- | --- |
| **Kindlustusvõtja** | **Kindlustusandja** |
|  |  |
| Riigimetsa Majandamise Keskus | Akciné draudimo bendrové „Gjensidige“ Eesti filiaal |
| Registrikood 70004459 | Registrikood 11193232 |
| Mõisa/3, Sagadi küla, Haljala vald, | Sõpruse pst 145, 13417 Tallinn |
| 45403 Lääne-Viru maakond | Tel 611 6112 |
| Tel 676 7500 | E-post info@gjensidige.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Andrus Lauren | Eve Alas |